4. การวิจัยและพัฒนา

บริษัทได้ตระหนักถึงความสำคัญของการวิจัยและพัฒนา อันเป็นเครื่องมือนำไปสู่ความสำเร็จ
ขององค์กรโดยรวม โดยบริษัทได้มุ่งเน้นการวิจัยและพัฒนาในด้านต่าง ๆ อันได้แก่
การวิจัยสำรวจตลาด การพัฒนาผลิตภัณฑ์ การวิจัยและพัฒนาเทคโนโลยี การพัฒนาบุคลากร
และการฝึกอบรม

4.1 การวิจัยสำรวจตลาด บริษัทฯ ได้ปรับปรุงโครงสร้างงานการตลาดใหม่และสรรหาบุคลากร
มืออาชีพ ในด้านการวิจัย สำรวจตลาด และพัฒนาผลิตภัณฑ์ ที่มีประสิทธิภาพ เพื่อให้สามารถแข่งขัน
ในเชิงธุรกิจ โดยได้ดำเนินการรวบรวมข้อมูลและความสนใจของผู้ชมรายการโทรทัศน์ รายการวิทยุ
และรายการข่าว การโฆษณา ส่งเสริมการขาย และสัดส่วนการตลาดของบริษัทฯ
ตลอดจนทำการศึกษา วิจัย วิเคราะห์ เสนอแนะการปรับปรุงเปลี่ยนแปลง
และวิเคราะห์ประเมินโดยเปรียบเทียบกับสถานีโทรทัศน์และสถานีวิทยุฯ
ที่ดำเนินการโดยหน่วยงานอื่น ๆ นอกจากนี้ บริษัทฯ ยังได้มีการจัดซื้อข้อมูลจากผู้ทำวิจัยภายนอก
เช่น บริษัท AGB Nielsen Media Research จำกัด ซึ่งทำการสำรวจและศึกษาอันดับความนิยม
(Rating) ของรายการที่ออกอากาศทางสถานีโทรทัศน์และสถานีวิทยุฯ
ตลอดจนมูลค่าการใช้จ่ายโฆษณาผ่านสื่อต่าง ๆ และทำการวิจัย Tracking
โดยสำรวจภาพลักษณ์ของสถานีโทรทัศน์เปรียบเทียบกับทุกช่อง
รวมถึงความพึงพอใจของผู้ชมต่อรายการประเภทต่าง ๆ เพื่อเป็นแนวทางในการปรับปรุงในอนาคต
นอกจากนี้ ในส่วนของสถานีวิทยุ บริษัทฯ จัดหาข้อมูล Intensive Watch
ซึ่งเป็นข้อมูลเกี่ยวกับการตรวจสอบและบันทึกการออกอากาศ โฆษณา และโปรโมทของสถานีวิทยุฯ
(Monitor spot) วิทยุทั้งหมด
เพื่อนำข้อมูลมาพัฒนาการผลิตและนำเสนอรายการให้ตรงกับความต้องการของกลุ่มผู้ฟังให้มากขึ้น
รวมทั้งเพื่อนำมาปรับกลยุทธ์การตลาดอีกด้วย

4.2 การพัฒนาผลิตภัณฑ์ บริษัทฯ ได้พยายามพัฒนาและปรับปรุงคุณภาพผลิตภัณฑ์ต่าง ๆ
ไม่ว่าจะเป็นผลิตภัณฑ์ด้านโทรทัศน์ ด้านวิทยุฯ และด้านข่าว
ให้มีความแข็งแกร่งและสามารถก่อให้เกิดรายได้ ดังจะเห็นได้จากการพัฒนาสถานีโทรทัศน์ช่อง 9
อสมท ไปสู่ “สถานีโทรทัศน์แห่งความทันสมัย หรือ โมเดิร์นไนน์ทีวี (Modernine TV)”
และออกอากาศโทรทัศน์ตลอด 24 ชั่วโมง ปรับปรุงและขยายเวลาการนำเสนอข่าว
เน้นรายการที่มีคุณภาพออกสู่สายตาประชาชน ส่วนในด้านวิทยุฯ
ก็ได้ปรับเปลี่ยนการบริหารจัดการคลื่นวิทยุระบบ เอฟ.เอ็ม. ในส่วนกลางให้เป็นสถานีวิทยุฯ
แห่งความทันสมัยหรือ Modern Radio นอกจากนี้ได้พัฒนาเว็บไซต์และข่าวออนไลน์
(www.mcot.net) ทำให้ได้รับความนิยมอย่างสูงสุดในกลุ่มเว็บไซต์สถานีโทรทัศน์
รวมถึงการขยายการให้บริการโดยจัดสร้างเว็บเพจ TNA STATION อัพเดทข่าวตลอด 24 ชั่วโมง
เพื่อให้บริการแก่ประชาชน ทั้งนี้บริษัทฯ ได้ร่วมมือกับบริษัท สนุกออนไลน์ จำกัด เจ้าของเครือข่าย
sanook.com ในการเชื่อมโยงเว็บไซด์ เพื่อเป็นการขยายฐานลูกค้า และทำการตลาดร่วมกัน
โดยได้ทำการปรับภาพลักษณ์ของเว็บไซด์ให้เหมาะสมกับกลุ่มเป้าหมายคนรุ่นใหม่
นอกจากนี้ยังได้ให้บริการข่าวในระบบ SMS ทางโทรศัพท์เคลื่อนที่ ภายใต้บริการ “MCOT
X-press” ให้แก่สมาชิกด้วยการรายงานข่าว 3 กลุ่มหลัก คือ ข่าวการเมือง ข่าวเศรษฐกิจ
และข่าวภาคภาษาอังกฤษ ตลอดทั้งวัน

4.3 การวิจัยและพัฒนาเทคโนโลยี บริษัทฯ ได้ให้ความสำคัญด้านการวิจัยและพัฒนาเทคโนโลยี
เพื่อสนับสนุนการดำเนินธุรกิจบริการโทรทัศน์และวิทยุกระจายเสียงของบริษัทฯ
โดยเฉพาะการเตรียมการรองรับการเปลี่ยนแปลงเทคโนโลยีระบบ Digital ดังนี้

(1) พัฒนาการออกอากาศโทรทัศน์ระบบ Digital ได้ดำเนินการต่อเนื่องจากปีที่ผ่านมา
โดยได้ศึกษาดูงานเปรียบเทียบการออกอากาศแต่ละระบบ ตลอดจนผลกระทบด้านต่าง ๆ เช่น
การจัดสรรความถี่ใหม่ การให้บริการใหม่ การลงทุนด้านผู้ให้บริการ
ค่าใช้จ่ายในการปรับเปลี่ยนเครื่องรับโทรทัศน์ เป็นต้นนอกจากนี้
ยังร่วมประชุมและสัมมนากับหน่วยงานที่เกี่ยวข้องพิจารณาแนวทางการออกอากาศโทรทัศน์ระบบ
Digital

ในปี 2551 บริษัทฯ ได้ร่วมมือกับบริษัท SK Telecom จำกัด
บริษัทเทเลคอมรายใหญ่แห่งประเทศเกาหลี และบริษัท แมคพาย แอดวานซ์ ซัพพลาย จำกัด
ในการทดลองการให้บริการแพร่ภาพโทรทัศน์ภาคพื้นดินในระบบดิจิตอล (Digital Terrestrial
Television Broadcast : DTTB) โดยใช้ความถี่ระบบ UHF ในช่อง 58 ไปยังกลุ่มเป้าหมาย
ซี่งเป็นผู้ใช้บริการแบบเคลื่อนที่ (Digital Video Broadcasting – Handheld : DVB-H)
และผู้ใช้บริการแบบประจำที่ (Digital Video Broadcasting – Terrestrial : DVB-T)
และพัฒนาเทคโนโลยีการแพร่ภาพกระจายเสียงโทรทัศน์ระบบดิจิตอล และบริษัทฯ ยังได้ร่วมมือกับ
บริษัท แสงทองอร่าม คอมมูนิเคชั่น จำกัด จัดทำโครงการทดลองโมบายทีวี
ซึ่งเป็นโครงการส่งสัญญาณภาพและเสียง ผ่านโทรศัพท์มือถือ GPRS/3G
โดยอาศัยการเชื่อมต่อเครือข่ายโทรคมนาคม ซึ่งเป็นการนำคลื่น ที่บริษัทฯ
มีอยู่แล้วมาใช้ให้เกิดประโยชน์
รวมทั้งพัฒนาเทคโนโลยีการแพร่ภาพกระจายเสียงโทรทัศน์ระบบดิจิตอล
โดยได้ดำเนินการทดลองทางเทคนิคในการกระจายภาพและเสียงระบบดิจิตอลในแบบ DVB-H
และทดลองระบบกระจายภาพและเสียงในระบบดิจิตอลสำหรับอุปกรณ์รับสัญญาณแบบมือถือ TV On
Mobile ซึ่งจะได้ประเมินผลและพิจารณาความเป็นไปได้ของโครงการในทางธุรกิจต่อไป

(2) พัฒนาการออกอากาศวิทยุระบบ Digital ได้ดำเนินการศึกษา
รวบรวมข้อมูลเกี่ยวกับภาพรวมระบบการส่งวิทยุระบบ Digital ที่มีการพัฒนา ทดลอง
และนำมาใช้งานแล้วในต่างประเทศ รวมทั้งศึกษาสถานภาพการส่งวิทยุระบบ Digital
และแนวโน้มการนำมาใช้งานในประเทศไทย

(3) สำรวจและประชาสัมพันธ์ความชัดเจนและครอบคลุม ของสัญญาณโทรทัศน์และวิทยุทั่วประเทศ

(4) ปรับปรุงประสิทธิภาพการส่งสัญญาณโทรทัศน์และวิทยุฯ
ให้มีความชัดเจนและครอบคลุมพื้นที่เขตบริการ เพื่อสร้างความพึงพอใจให้ผู้ชม / ผู้ฟัง

(5) ทบทวนแผนแม่บทเทคโนโลยีสารสนเทศและการสื่อสาร
เพื่อนำเทคโนโลยีสารสนเทศมาใช้ในการบริหารงานด้านต่าง ๆ
ในการจัดทำระบบสารสนเทศของบริษัท

(6) จัดเตรียมโครงข่ายให้บริการกิจการวิทยุโทรทัศน์และวิทยุกระจายเสียงระดับชาติ ระดับภูมิภาค
และระดับท้องถิ่น สร้าง Content เพื่อรองรับสื่อในเครือข่ายของบริษัทฯ และเทคโนโลยี
Digital ซึ่งจะนำมาใช้ในกระบวนการผลิตข่าว การจัดทำ News Room Server และ
Archives เพื่อสนับสนุนการผลิตข่าว เพื่อมุ่งสู่การเป็น Network Provider และ Content
Provider ต่อไป

4.4 การพัฒนาบุคลากรและการฝึกอบรม
บริษัทให้ความสำคัญในการปรับปรุงคุณภาพและประสิทธิ-ภาพของบุคลากรและยังคงดำเนินการตามแผนพัฒนาทรัพยากรมนุษย์
ภายใต้แนวคิด MCOT MODEL คือ

M : Managerial Competency ความสามารถในการบริหารจัดการ

C : Core Competency ความสามารถหลักของบุคลากรที่ทุกคนใน บมจ.อสมท

ควรมีร่วมกันเพื่อก้าวไปด้วยกัน

O : Operation Competency ความสามารถเฉพาะด้านเพื่อรองรับการปฏิบัติงานด้านต่าง ๆ

ของ บมจ.อสมท

T : Technology & Transformation ความสามารถด้านเทคโนโลยี และการปรับเปลี่ยนการ
Competency ดำเนินการ

ในปี 2551 บริษัทฯ ได้จัดฝึกอบรมตามแผนพัฒนาทรัพยากรบุคคลแก่ผู้บริหาร
และผู้ปฏิบัติงานของบริษัทฯ ทุกระดับตามแบบ MCOT MODEL จำนวน 150 หลักสูตร รวม 53,601
ชั่วโมง เฉลี่ยพนักงานได้รับการอบรมพัฒนา 38.29 ชั่วโมง/คน/ปี
โดยผ่านรูปแบบการอบรมที่หลากหลาย ทั้งฝึกอบรม สัมมนา ทำ Work Shop
ศึกษาดูงานทั้งในและต่างประเทศ หลักสูตรอบรมระยะยาว เช่น หลักสูตร Mini MBA (3 เดือน)
ร่วมกับคณะพาณิชยศาสตร์และการบัญชี จุฬาลงกรณ์มหาวิทยาลัย ให้แก่ผู้บริหารและพนักงาน
เพื่อเพิ่มพูนทักษะ ความรู้ ความสามารถ ในการบริหารจัดการ พัฒนาศักยภาพและวิสัยทัศน์
เป็นการเตรียมความพร้อมในการแข่งขันด้านธุรกิจของบริษัท
โดยแยกพัฒนาเป็นการบริหารจัดการระดับองค์กร ส่งผู้บริหารไปอบรมกับหน่วยงานภายนอก
เพื่อสร้างเครือข่ายความร่วมมือกับภาครัฐและเอกชน ด้านการบริหารระดับหน่วยงาน เช่น
จัดหลักสูตร EVM (Economic Value Management) , KPI (Key Performance
Indicator) , BSC (Balanced Scorecard) , การควบคุมภายใน , การบริหารความเสี่ยง
เพื่อให้มีระบบบริหารจัดการที่ดี ด้านการบริหารทีมงานและการพัฒนาตนเอง เช่น หลักสูตร MCOT
Team Building หลักสูตร Mind Mapping ด้านความรู้พื้นฐานอื่น ๆ เพื่อสนับสนุนการทำงาน
เช่น ทักษะด้านคอมพิวเตอร์ ทักษะด้านภาษาอังกฤษ เป็นต้น โดยหลักสูตรอบรมต่าง ๆ
เป็นการพัฒนาทักษะ ความรู้ ความสามารถของผู้บริหารและพนักงาน
เพื่อสนับสนุนและตอบสนองต่อการทำงาน หรือเป้าหมายหลักในปี 2551
ของแต่ละหน่วยงานในองค์กร และสอดคล้องกับวิสัยทัศน์และพันธกิจของบรษัทฯ ในปัจจุบันและอนาคต
นอกจากนี้ บริษัทฯ ยังจัดหลักสูตรอบรมด้านคุณธรรม จริยธรรมควบคู่กันไปด้วย
ถือเป็นการส่งเสริมด้านคุณธรรมในหน่วยงาน เพื่อสร้างความแข็งแกร่งทั้งด้านทักษะ ความรู้
ความสามารถ และด้านจิตใจ เพื่อให้บริษัทฯ เป็นองค์กร ที่ยั่งยืนต่อไป